David Walliams

NIEŠO

Ilustroval Tony Ross

Ukážka z elektronickej knihy

Text Copyright © David Walliams 2019

Illustrations Copyright © Tony Ross 2019

Cover lettering of author´s name Copyright © Quentin Blake 2018

Translation © Oľga Kralovičová 2020

Slovak edition © Vydavateľstvo SLOVART, spol. s r. o.,

Bratislava 2020

Všetky práva vyhradené. Žiadna časť tejto knihy sa nesmie reprodukovať ani šíriť v nijakej forme ani nijakými prostriedkami, či už elektronickými, alebo mechanickými, vo forme fotokópií či nahrávok, respektíve prostredníctvom súčasného alebo budúceho informačného systému a podobne bez predchádzajúceho písomného súhlasu vydavateľa.

Z anglického originálu David Walliams: Fing,

ktorý vyšiel vo vydavateľstve HarperCollins Childrens Book,

London 2 019, preložila Oľga Kralovičová.

Zodpovedná redaktorka Dáša Jajcayová

Editorka Katarína Škorupová

Sadzba a zalomenie ITEM, spol. s r. o., Bratislava

Tlač KASICO, a. s r., Bratislava

Cena uvedená na obálke knihy je nezáväzným odporúčaním pre konečných predajcov.

ISBN 978-8 0-556-4695-4

1 0 9 8 7 6 5 4 3 2 1

www.slovart.sk

Vytvorenie elektronickej verzie Dibuk, s. r. o., 2020

Percymu, Wilfred a Gilbertovi

ZOZNÁMTE SA, PROSÍM. TOTO SÚ:

Pán Tichula

Pani Tichulová

Tekla Tichulová

a NIEŠO…

?

Toto je príbeh o dieťati, ktoré malo

všetko,

no aj tak chcelo viac.

Chcelo ešte

NIEŠO.

ÚVOD

Často majú aj tí najmilší rodičia deti, ktoré sú jednoducho príšery.

Zoznám sa s Tichulovcami.

Toto je otec, pán Tadeáš Tichula. Ako naznačuje jeho meno, pán Tichula je tichý človek. Rád si dáva do sandálov ponožky a na verejnosti by nezjedol ani len broskyňu. Pán Tichula je knihovník. Miluje KNIŽNICE, pretože sú také tiché ako on. Nikdy by neublížil ani muche. Vlastne žiadnemu hmyzu.

Toto je mama, pani Teofila Tichulová. Nosí okuliare na retiazke.

Najtrápnejší okamih svojho života zažila v autobuse – kýchla si, všetci sa otočili a pozreli sa na ňu. Určite ťa neprekvapí, keď zistíš, že aj ona je knihovníčka. Teofila a Tadeáš sa zoznámili v KNIŽNICI. Obaja boli takí nesmelí, že si prvých desať rokov, čo tam spolu pracovali, nepovedali ani slovo. Napokon sa však do seba medzi regálmi s poéziou predsa len zaľúbili. O pár rokov sa vzali a o ďalších pár rokov sa im narodilo dievčatko.

Toto je ich dcérka Tekla. Aj ty si myslíš, že nie je nič milšie ako malé bábätko? OMYL! Vo chvíli, keď sa Tekla narodila, prepukol HOROR! Nech jej rodičia dali čokoľvek – cumlík, mäkučké plyšové hračky, gumené kačičky – vždy chcela viac!

Teklino prvé slovo bolo viac. Vyslovila ho ešte v deň, keď sa narodila. Bábätko chcelo viac mlieka, hoci ho už vylogalo celé litre. Slovo viac opakovalo znovu a znovu a stále dokola.

„VIAC! VIAC! VIAC!“

Keďže Tadeáš a Teofila mali tiché nielen meno, ani sa neodvážili svojmu príšernému decku vzdorovať. Všetko, čo malá chcela, aj dostala. Rodičia Tichulovci kupovali dcére nové hračky – čoraz VIAC a VIAC hračiek, hoci ich vždy hneď rozbila na kúsky. BIM! BAM! BUCH!

„VIAC! VIAC! VIAC!“

Keď bola batoľa, dali jej farbičky, ďalšie farbičky a ešte VIAC farbičiek. Tekla nimi počmárala všetky steny.

ŠKŔK!

A potom ich rozlámala na kúsky.

PUK!

„VIAC! VIAC! VIAC!“

Tekla bola čoraz väčšia a väčšia. Tichulovci ju kŕmili čokoládovými keksami, ďalšími čokoládovými keksami a znova len čokoládovými keksami. Stále viac a viac a viac keksov. Hoci im Tekla veselo vypľúvala omrvinky rovno do tváre.

PRSK!

„VIAC!

VIAC!

VIAC!“

Koniec ukážky